b'\n_START_ARTICLE_\nTitulas\n_START_PARAGRAPH_\nTitulas\xc2\xa0\xe2\x80\x93 prie\xc5\xa1 arba po asmens vardo ir pavard\xc4\x97s ra\xc5\xa1omas epitetas, i\xc5\xa1rei\xc5\xa1kiant \xc5\xa1iam asmeniui pagarb\xc4\x85 arba nurodant jo oficiali\xc4\x85 pozicij\xc4\x85, profesionalum\xc4\x85 ar akademin\xc4\x99 kvalifikacij\xc4\x85. Kai kuriose kalbose kai kurie titulai gali b\xc5\xabti \xc4\xafterpiami tarp asmens vardo ir pavard\xc4\x97s (pvz., grafas\xc2\xa0\xe2\x80\x93 vokie\xc4\x8di\xc5\xb3 kalboje). Kai kurie titulai gali b\xc5\xabti paveldimi (angl. Hereditary title). Aristokrato titulas, kuris gautas paveldint arba j\xc4\xaf suteikiant, paprastai vadinamas tikruoju titulu. Prie\xc5\xa1inga titul\xc5\xb3 grup\xc4\x97 yra pagarbumo titulai, gaunami kaip pagarbumo \xc5\xbeenklas i\xc5\xa1 sutuoktinio arba t\xc4\x97vo.\n_START_SECTION_\nIstoriniai \xc5\xa1ali\xc5\xb3 vadov\xc5\xb3 titulai\n_START_PARAGRAPH_\n\xc5\xa0ie titulai daugiau oficialiai n\xc4\x97ra naudojami, ta\xc4\x8diau \xc4\xaf kai kuriuos i\xc5\xa1 j\xc5\xb3 gali pretenduoti ankstesni\xc5\xb3 karali\xc5\xa1k\xc5\xb3j\xc5\xb3 dinastij\xc5\xb3 atstovai.'